Մարգար Մարտիրոսյան

Մարգար Մարտիրոսի Մարտիրոսյան (), հայ մանկական նյարդավիրաբույժ։ Բժշկական գիտությունների դոկտոր (2004), պրոֆեսոր։

Կենսագրություն 
Մարգար Մարտիրոսյանը ծնվել է 1955 թվականի հունվարի 6-ին, Բուրաստան (ՀՀ Արարատի մարզ) գյուղում։ 1977 թվականին ավարտել է Երևանի պետական բժշկական ինստիտուտը։ 1977-1979 թվականներին եղել է Կլինիկական օրդինատոր նեյրովիրաբուժության գծով Երևանի պետական բժշկական ինստիտուտում, 1979-1980 թվականներին ՝  Կիրովական քաղաքի նյարդավիրաբույժ։ 1980-1982 թվականներին ծառայել է սահմանապահ զորամասերում։ 1983-1986 թվականներին եղել է Երևանի №3 մանկական կլինիկական հիվանդանոցի մանկական նյարդավիրաբույժ, 1986-1993 թվականներին՝ Երևանի №4 մանկական կլինիկական հիվանդանոցի մանկական նյարդավիրաբույժ, 1994 թվականին՝ «Սուրբ Աստվածամայր» բժշկական կենտրոնի նյարդավիրաբույժ։ 2005 թվականին եղել է Առողջապահության ազգային ինստիտուտի մանկական նյարդավիրաբուժության դասընթացի ղեկավար։ 2012 թվականից աշխատում է նաև Երևանի պետական բժշկական համալսարանի նյարդավիրաբուժության ամբիոնում՝ որպես պրոֆեսոր։

Աշխատանքները վերաբերում են զուգակցված գանգուղեղային վնասվածքների, կենտրոնական նյարդային համակարգի զարգացման արատների, տարբեր պատճառագիտության ներգանգային արյունազեղումների բուժման խնդիրներին։ Ունի տպագիր բազմաթիվ աշխատանքներ։

Անդամակցություն 
 ՀՀ նյարդավիրաբույժների ընկերության անդամ (1976 թվականից)

Երկեր 
 Համակցված գանգուղեղային վնասվածքները երեխաների մոտ (սուր շրջանի կլինիկան, ախտորոշումը և բուժումը ), Մարտիրոսյան, Մարգար Մարտիրոսի, Դալլաքյան, Նիկոլայ Հովհաննեսի, Երևան, Ա. հ., 2003:
 Երեխաների մոտ գանգուղեղային վնասվածքների դեպքում գանգի դեֆեկտների առաջնային պլաստիկական մանրացրած աուտոոսկրով։ Երևան։ Ա. հ., 1996:
 Մարտիրոսյան, Մարգար Մարտիրոսի, Երևանի պետական բժշկական համալսարան, Երևանի շտապ օգնության մանկական կլինիկական հիվանդանոց, Երևան, Ա. հ., 1996:

Ծանոթագրություններ 

Հայ նյարդավիրաբույժներ
Բժշկական գիտությունների դոկտորներ
Երևանի պետական բժշկական համալսարանի շրջանավարտներ
Հայ պրոֆեսորներ